NaiveNeuron/SloPal huggingface dataset:
Viskupič, Jozef, poslanec NR SR (2014-06-03):
Ďakujem. Reagujem, keďže dvakrát ste ma spomenuli, pán kolega, ja by som chcel povedať, a to som nevedel, teda dozvedám sa aj počas rozpravy nejaké veci, že často používate to, že kto je za čo zodpovedný a akým spôsobom v tejto hre alebo v celom tom procese je zainteresovaný SMER alebo nie je. Ja sa len chcem opýtať na jednu vec, či ste naozaj pri orgánoch, ktoré štandardne zlyhávajú, a sám to hovoríte, že orgány, ktoré by mohli alebo majú dostať obrovskú právomoc v rozhodovaní o osude a bytí a nebytí sudcov, ktoré, súhlasíte aj tu s opozičným kolegom, že zlyhávajú, dostávajú novú, a teda pýtam sa, pri tom, ako je všeobecne známe, ja som sa pýtal na, niekedy na prieskum, či naozaj to, že tretina sudcov je naozaj tých snaživých, tretina sudcov sa ako keby stavia k výkonu súdnictva vlažne a tretina je sudcov, ktorí sa nepripravujú, sudcov, ktorí môžu mať reálne väzby, ktoré ste spomínali aj vy, na vplyvných, mocných mafiánov. Či toto je naozaj relevantný prieskum, či to naozaj tak je a či náhodou to, čo teraz my ideme robiť, sa nedotkne tej prvej skupiny, a to znamená, že či nepripravujeme naozaj kladivo na tých sudcov, ktorí si poctivo budú vykonávať svoj mandát a svoje pôsobenie v justícii na základe pravidla „padni, komu padni“ a nebudú sa ohliadať okolo seba, akým spôsobom ich rozhodovacia právomoc môže priamo súvisieť s tým, že niekomu mocnému, vplyvnému stúpia na otlak. Ak má byť toto v rámci súčasného mediálneho... (Prerušenie vystúpenia časomerom.)
Zmajkovičová, Renáta, podpredsedníčka NR SR (2014-06-25):
Ďakujem, pán minister. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Michalovi Bagačkovi.
Čekovský, Kristián, poslanec NR SR (2020-05-12):
Ďakujem pekne za slovo. Vážený pán predsedajúci, vážená pani ministerka, vážené panie poslankyne, páni poslanci, predseda Národnej rady rozhodnutím č. 89 z 12. mája 2020 pridelil návrh vlády na skrátené legislatívne konanie o uvedenom vládnom návrhu zákona, tlač 94, na prerokovanie Výboru Národnej rady pre kultúru a médiá s tým, že o výsledku prerokovania uvedeného návrhu bude informovať Národnú radu. Výbor pre kultúru a médiá prerokoval návrh vlády na skrátené legislatívne konanie na 6. schôdzi dňa 12. mája 2020. Uznesením č. 17 z 12. mája 2020 odporúčal Národnej rade návrh vlády na skrátené legislatívne konanie o uvedenom vládnom návrhu zákona schváliť. Vážený pán predsedajúci, prosím, otvorte rozpravu.
Šefčík, Marek, poslanec NR SR (2023-03-23):
Ja som len hovoril, že z tých reakcií, pán poslanec Dostál, vyplynulo, ako keby, mne sa to tak zdalo, ako keby sme boli nejakí nenávistní voči tej komunite, no ale, ale to nie je pravda, to nie je pravda, aspoň všeobecne určite nie. No a, pani Zemanová, ja nenávisť voči inakosti odmietam. Som za to, aby sme ľuďom, ktorí potrebujú pomoc, pomohli, nech sú akíkoľvek a nech je... (Prerušenie vystúpenia časomerom.)
Glváč, Martin, podpredseda NR SR (2018-10-24):
Pán poslanec Budaj.
Blanár, Juraj, podpredseda NR SR (2022-09-21):
Pán poslanec Svrček, môžete reagovať na faktické poznámky.
Marosz, Ján, poslanec NR SR (2017-10-10):
Ďakujem za slovo. Pán kolega Viskupič, hovoríš o devalvácii štátnych oceňovaní alebo oceňovaní osobností. Oceňovanie osobností má aj nejakú svoju morálnu rovinu, to znamená, že nejaký významný štátny predstaviteľ chce oceniť nejakú osobnosť za zásluhy, ktoré dosiahla vo svojom obore, vo svojej profesii a naozaj ten morálny kontext udeľovania cien je veľmi dôležitý a s tým súhlasím, že takýmto spôsobom devalvujeme túto cenu. A možno na margo tých pánov, ktorí predkladajú túto cenu, by som iné prirovnanie použil, že príde žena k zrkadlu a hovorí, že: „Zrkadielko, zrkadielko, povedzže mi, ktorá je najkrajšia tu na Zemi?“ A zrkadlo povedalo: „Uhni, nevidím!“ Naša spoločnosť sa nachádza v hlbokej morálnej kríze, ľuďom sa nedarí, frustrácia spoločnosti rastie, extrémizmus napreduje a ľudia, ktorí za toto doslova drancovanie Slovenska za desať rokov sú zodpovední, tak idú sa tváriť ako také morálne autority, ktoré potrebujú oceňovať ľudí práce. S pohnutím v hlase som na výbore pánovi Jarjabkovi povedal práve v deň, keď som riešil dlhy bežných podnikateľov, ktorí nedostávali zo štátnych zákaziek peniaze, tak on hovorí o cene práce Alexandra Dubčeka. Hovorím, v prvom rade dajte ľuďom, čo im patrí, zaveďme bazálnu spravodlivosť v štáte a potom by bolo najlepšie, keby ste sa zbalili a odišli, aby táto krajina znova sa postavila na tie morálne nohy, ktoré momentálne nemá. Takže zrkadielko, zrkadielko vám nehovorí asi nič, ale keď sa doňho večer pozriete, tak porozmýšľajte, že či naozaj toto treba robiť.
P. Hrušovský, predseda NR SR: (2005-05-24):
(Hlasovanie.) 133 prítomných, 133 za návrh. Návrh sme schválili. Ďalšie návrhy neboli. R. Hamerlik, poslanec: Neboli, takže môžeme hlasovať o tom, aby sme prerokúvaný vládny návrh prerokovali v treťom čítaní ihneď.
Pellegrini, Peter, podpredseda NR SR (2020-04-24):
Teraz, naozaj, odpusťte mi, ale je piatok. Pán Pročko, teraz toto čo, bolo k téme, bolo to na reakciu na Šeligu alebo na Blahu? Len tak ste teraz tlieskali vehementne, tak len, viete, že hovorím vám, je to naozaj niekedy veľmi náročné nájsť ten kompromis a takú tú vybalansovanú situáciu, preto naozaj snažíme sa dať priestor aj-aj. Aj sa potrestať, keď treba, ale aj nechať teda tomu voľný priebeh, naozaj, aj sa zasmiať. Pán poslanec Suja, nech sa páči.
Bugár, Béla, podpredseda NR SR (2017-04-07):
Pani poslankyňa Remišová, procedurálny.
M. Hort, podpredseda NR SR: (2010-03-04):
Nech sa páči, pani poslankyňa, máte slovo.
Kollár, Boris, predseda NR SR (2022-03-15):
Pýtam sa teraz, či sa chce niekto prihlásiť do rozpravy ústne. Končím možnosť prihlásiť sa do rozpravy ústne. Prihlásil sa jeden poslanec. Pán poslanec Dostál, nech sa páči, máte slovo.
Hrnčiar, Andrej, podpredseda NR SR (2019-06-19):
Dve faktické poznámky. Nech sa páči, pán poslanec Heger.
P. Paška, predseda NR SR: (2008-11-04):
(Hlasovanie.) 133 prítomných, 87 za, 46 sa zdržalo. Konštatujem, že sme návrh uznesenia schválili. Pán poslanec Slabý uvedie v druhom čítaní hlasovanie o vládnom návrhu zákona, ktorým sa menia a dopĺňajú niektoré zákony v oblasti starostlivosti o životné prostredie v súvislosti so zavedením meny euro v Slovenskej republike , je to tlač 738.
P. Hrušovský, predseda NR SR: (2005-09-22):
Vzhľadom na to, že pánu premiérovi nepoložili poslanci žiadnu otázku, pristúpime k odpovediam na otázky členom vlády. Pani poslankyňa Sabolová sa pýta pána ministra Zajaca: „V správach TA3 bola uvedená informácia o činnosti Národnej transfúznej služby (NTS). Koľko mobilných jednotiek má NTS k dispozícii v jednotlivých krajoch a ktoré sú vybavené kompletnou technikou pre odber krvi?“ Nech sa páči, pán minister.
Ďuriš Nicholsonová, Lucia, podpredsedníčka NR SR (2016-09-06):
Chcem sa len opýtať, pán poslanec Lipšic, vy máte procedurálny? Dobre, tak dokončíme faktické. Pán poslanec Dostál, nech sa páči.
Blanár, Juraj, podpredseda NR SR (2020-12-03):
Poprosím, nechajme dohovoriť. Pán poslanec, k veci sa vyjadrite.
Šeliga, Juraj, podpredseda NR SR (2020-11-03):
Predložíte toto potvrdenie?
V. Veteška, podpredseda NR SR: (2004-03-03):
Dávam slovo spravodajcovi, ktorého určil navrhnutý gestorský výbor pre hospodárstvo, privatizáciu a podnikanie, pánovi Ďaďovi. Prosím, pán Ďaďo. V. Ďaďo, poslanec: Ďakujem, pán podpredseda. Vážené kolegyne, vážení kolegovia, Výbor Národnej rady Slovenskej republiky pre hospodárstvo, privatizáciu a podnikanie svojím uznesením č. 296 z 19. februára 2004 ma určil ako spravodajcu k návrhu poslancov Národnej rady Slovenskej republiky Jirka Malchárka a Imricha Hamarčáka na vydanie zákona, ktorým sa mení a dopĺňa zákon č. 455/1991 Zb. o živnostenskom podnikaní (živnostenský zákon) v znení neskorších predpisov a doplnení niektorých zákonov. Zákon máte pred sebou ako tlač 555. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia zákona je zrejmý účel navrhovanej úpravy. Všeobecná časť dôvodovej správy obsahuje cieľ predloženého návrhu zákona, avšak neobsahuje zhodnotenie súladu s Ústavou Slovenskej republiky a medzinárodnými zmluvami, ktorými je Slovenská republika viazaná, a ani vplyv na štátny rozpočet, environmentálny vplyv ani vplyv na zamestnanosť. Návrh zákona obsahuje doložku zlučiteľnosti s právom Európskej únie, z ktorej vyplýva, že problematika návrhu nie je upravená v práve Európskej únie. Návrh právneho predpisu nepatrí medzi prioritné oblasti podľa Európskej dohody o pridružení a ani medzi priority odporúčané v Bielej knihe. Vychádzajúc z oprávnení pre mňa ako spravodajcu, ktoré vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 rokovacieho poriadku na tom, že v rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 16. februára 2004 č. 590 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre hospodárstvo, privatizáciu a podnikanie a Výbor Národnej rady Slovenskej republiky pre pôdohospodárstvo. Za gestorský výbor navrhujem Výbor Národnej rady Slovenskej republiky pre hospodárstvo, privatizáciu a podnikanie. Odporúčam, aby výbory predmetný návrh zákona prerokovali v druhom čítaní vo výboroch do 23. apríla 2004 a v gestorskom výbore do 30. apríla 2004. Pán podpredseda, žiadam vás, aby ste otvorili rozpravu.
Blcháč, Ján, poslanec NR SR (2021-09-29):
Ďakujem za slovo, vážený pán predsedajúci. Kolegyne, kolegovia, pán kolega Šeliga sa viackrát odvolával na pojem verejnosť, práca s verejnosťou, komunikácia s verejnosťou a že tu sú nejaké rezervy Generálnej prokuratúry smerom k verejnosti a k jej informovanosti. A mňa tak toto inšpirovalo k takej úvahe, že bolo by asi zaujímavé, ak by niekto bol vykonal prieskum znalosti informácií, ktoré zdieľal pán generálny prokurátor na známej tlačovej konferencii, zrejme na tú tému ste narážali. No asi nikto taký prieskum neurobil, ale zdá sa, že ľudia sú veľmi dobre informovaní o dôvodoch rozhodnutia pána generálneho prokurátora v tých veciach, čo potvrdzujú viaceré moje skúsenosti či už z okolia, v ktorom pôsobím, ale napríklad môžem kľudne zverejniť skúsenosť zo snemu ZMOS-u, ktorý bol začiatkom septembra, a to, že ľudia cítia podvedome, že asi tie rozhodnutia pána generálneho prokurátora boli správne, potvrdzuje jednak asi najbúrlivejší potlesk pri privítaní hostí, ale po vystúpení pána generálneho prokurátora a vyslovene na netrestnú nótu alebo netrestný úsek, ten, čo sa týka teda miest a obcí, myslím si, že ten potlesk bol ešte masívnejší. A to by som chcel teda dať do pozornosti, že aj odborná verejnosť, aj laická verejnosť, zdá sa, podporuje, tak ako to tu bolo viackrát na číslach poukázané, činnosť nového pána generálneho prokurátora. Ja tiež osobne nepoznám pána Žilinku, ale toto som si dovolil zverejniť. Ďakujem.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 138 poslancov, za 75, proti 7, zdržalo sa 56, hlasovali všetci prítomní. Konštatujem, že sme schválili návrh novely zákona o financovaní voľného času dieťaťa. Nasleduje hlasovanie v druhom čítaní o návrhu poslancov Krištúfkovej a Hlinku na vydanie zákona, ktorým sa mení a dopĺňa zákon č. 600/2003 o prídavku na dieťa, tlač 1180, bod 61 schváleného programu. Slovo má spoločná spravodajkyňa z výboru pre sociálne veci pani poslankyňa Mária Šofranko. (Hlasovanie o návrhu poslancov Národnej rady Slovenskej republiky Petry Krištúfkovej a Jozefa Hlinku na vydanie zákona, ktorým sa mení a dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 1180.)
Kollár, Boris, predseda NR SR (2023-05-24):
Áno, pre záznam poprosím uviesť. A ešte pani poslankyňa Mierna.
Šimko, Jozef, poslanec NR SR (2020-04-01):
Ďakujem pekne za slovo. Vážený pán minister, vážený pán predsedajúci, milé kolegyne, kolegovia, áno, rokujeme tu o vládnom návrhu, v podstate ideme novelizovať zákon 369/1990 Zb. Každý ste už na to povedali svoje stanovisko, ale ja si tu dovolím prečítať odsek 2, ktorý hovorí takto: „Rokovanie obecného zastupiteľstva podľa § 12 možno počas krízovej situácie uskutočniť prostredníctvom videokonferencie alebo inými prostriedkami komunikačnej technológie.“. A teraz sa píše ďalej: „Ak to z technických dôvodov nie je možné, rokovanie podľa prvej vety možno uskutočniť aj bez účasti verejnosti.“. Ja to chápem aspoň tak, alebo, pán minister, verím, že mi to vysvetlíte, že teda v tomto prípade aj obecné zastupiteľstvá, ktorých je skutočne neúrekom v rámci Slovenskej republiky, je menej ako tisíc ľudí, počítam okolo, okolo dvoch tisíc takýchto obecných zastupiteľstiev máme, ja si dovolím otvorene povedať, že rokovanie prostredníctvom videokonferencií, zrejme to nebude možné. To znamená ale, druhá časť, ktorá druhá veta jednoznačne umožňuje, že v skratke môžme rokovať tak, ako rokujeme tu v Národnej rade Slovenskej republiky. To znamená, že, to znamená, že je nás tu 150, zoberme obecné a miestne, niektoré miestne a mestské zastupiteľstvá. Však máme obce, kde máme päť poslancov. Ja sa skutočne pýtam, či prečo by nemohli oni rokovať bez prítomnosti verejnosti. Tak za to hovorím. Pán minister, skúste sa nad tým zamyslieť a povedať nám, pretože ja si dovolím fakt povedať, že tie videokonferencie zrejme v rámci Slovenskej republiky zrejme nebudú možné, nebude to možné realizovať. To znamená, ak môžme sedieť my tu 150, dovolím si povedať, že môžu sedieť aj tí piati, siedmi, deviati, dvanásti, teda trinásti, pätnásti poslanci aj na obecných zastupiteľstvách bez prítomnosti verejnosti. Ďakujem pekne.
Mezenská, Helena, poslankyňa NR SR (2015-09-18):
No o účinnosti poriadkov, poriadku zo strany ministerstva voči nebankovkám ani ja nie som veľmi, o tom nie som veľmi presvedčená. To, že slovenské obyvateľstvo je veľmi zadlžené, je jeden fakt. Rovnako je veľký fakt, že mnohí občania sa stali rukojemníkmi a otrokmi mnohých či už bankových, alebo nebankových inštitúcií, ktoré im takéto pôžičky a úvery naposkytovali. A ja chcem veriť, že sa nestane to, čo tu predvída a na čo upozorňuje pán poslanec Alojz Hlina, že licenčné podmienky pre nebankovky sa zmäkčia natoľko, že budú poskytovať hypotekárne úvery, úvery na bývanie a takto nám vlastne počet zadlžených občanov ešte viac narastie. Je faktom, že mnohí ľudia nemajú kde bývať, a ja dúfam, že podmienky aj tohto zákona nezmäkčia pôsobenie nebankoviek natoľko, že naši občania budú nabiehať lákavým ponukám nebankových subjektov poskytujúcich úvery na bývanie.
Blaha, Ľuboš, poslanec NR SR (2020-12-03):
Pán podpredseda, presne ste vystihli, že tajná voľba chráni poslanca pred následkami a zabezpečuje mu, garantuje mu slobodný mandát pri personálnych voľbách, keďže ten, ktorého volí, sa mu potom nemôže mstiť, či už na pozíciách represívnych, alebo súdnych a podobne. Len viete, tuto nejde o filozofickú diskusiu. Tieto zmeny, ktoré prináša pani Kolíková, sú čisto účelové. No oni si jednoducho neveria pri voľbe generálneho prokurátora, tak si zmenia spôsob voľby. Oni si nedokážu predstaviť, že by niekto mohol namietať ich zákony, tak idú odobrať Ústavnému súdu právomoc preskúmavať ústavné zákony. Ale to má obrovitánske dôsledky. Tu sa rúca celý systém liberálnej demokracie, ktorý je postavený na systéme bŕzd a protiváh. O tom určite kolegovia niekde v politológii počuli. Brzdy a protiváhy. Povedzte mi, akú má protiváhu ústavná väčšina v slovenskom parlamente. Akú? Keď nikto nemôže kontrolovať a zamietnuť a nejakým spôsobom napadnúť ich rozhodnutie. To znamená, že keď majú dneska účelnú ústavnú väčšinu, čokoľvek si schvália a už to nikto nemôže napadnúť. Čo keď si teraz schvália, že si predlžia svoj mandát navždy. Že tu vyhlásia vedúcu úlohu obyčajných ľudí do ústavy a že Igora Matoviča vyhlásia za vodcu naveky? Predstavme si to. Kto to bude môcť napadnúť? Ústavný súd túto právomoc stráca. To znamená, my sa rúcame do úplne inej formy demokracie, ktorá sa nenazýva liberálnou demokraciou, ale možno ľudovou demokraciou a naozaj ju dneska majú stále v Severnej Kórei, ktorá je zjavne inšpiráciou aj pre pani Kolíkovú. To znamená, budeme tu robiť inkvizičné tribunály? Budeme tu robiť tribunály, kde si budete vy vyberať sudcov, ktorí budú poslušne kriminalizovať opozíciu? Tam to smeruje. Čiže, pani Kolíková, ja mám, samozrejme, radosť z toho, že čerpáte z marxizmu-leninizmu, ale, prosím vás, vráťme sa do normálnej demokratickej diskusie a prestaňte tu kriminalizovať opozíciu a ničiť liberálnu demokraciu na Slovensku. Ďakujem. (Ruch v sále.)
Bugár, Béla, podpredseda NR SR (2018-10-16):
Ďakujem. Pán spravodajca, nech sa páči, ak máte záujem, máte slovo.
V. Veteška, podpredseda NR SR: (2004-09-08):
V. Horák, poslanec: Áno, ďakujem za slovo, pán predsedajúci. Vážené kolegyne, vážení kolegovia, dovoľte mi, aby som v zmysle zákona Národnej rady č. 350/1996 Z. z. o rokovacom poriadku Národnej rady Slovenskej republiky vystúpil k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č.  222/2004 Z. z. o dani z pridanej hodnoty, tlač 826, ako spravodajca Výboru Národnej rady Slovenskej republiky pre financie, rozpočet a menu. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, to je doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel zaradil ho na rokovanie dnešnej schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona určené rokovacím poriadkom Národnej rady Slovenskej republiky, ako i náležitosti určené v legislatívnych pravidlách. Ďakujem za pozornosť, pán predsedajúci, a prosím, otvorte rozpravu.
Horecký, Ján, minister školstva, vedy, výskumu a športu SR (2022-10-06):
Ďakujem veľmi pekne za slovo. Vážený pán podpredseda, vážené pani poslankyne, vážení páni poslanci, dovoľujem si uviesť materiál – návrh na vyslovenie súhlasu Národnej rady Slovenskej republiky so Zmluvou o pridružení medzi Slovenskou republikou a Európskou vesmírnou agentúrou. Uvedený návrh predkladám na základe bodu C1 uznesenia vlády Slovenskej republiky č. 350 z 26. mája roku 2022. Predkladaný materiál tiež priamo nadväzuje na uznesenie č. 635/2020 zo 7. októbra 2020, v ktorom vláda Slovenskej odsúhlasila návrh na pokračovanie spolupráce Slovenskej republiky, ďalej, ak dovolíte, len „SR“ s Európskou vesmírnou agentúrou, ďalej aj „ESA“, vo forme pridruženého člena tzv. Associate Member. Cieľom tejto zmluvy je umožniť priamu spoluprácu s jej členskými štátmi, čo Slovenská republika, čo doterajšia naša spolupráca s ESA neumožňovala. Pridružené členstvo v ESA počas obdobia nasledujúcich 7 rokov umožní slovenským entitám priame zapojenie sa do dodávateľskej reťazcov v rámci ESA. Možno konštatovať, že pridružené členstvo v ESA ponúka možnosti na transformáciu Slovenského hospodárstva a rozvoj jeho inovačného potenciálu k oblastiam s vyššou pridanou hodnotou. Predkladaná zmluva je medzinárodnou zmluvou prezidentského typu, ktorá pre nadobudnutie platnosti pre SR vyžaduje súhlas Národnej rady Slovenskej republiky a následnú ratifikáciu prezidentkou Slovenskej republiky. Zmluva je medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb a zároveň medzinárodnou zmluvou, na vykonanie ktorej je potrebný zákon. Ide o prezidentskú zmluvu, ktorá podlieha súhlasu Národnej rady SR podľa čl. 7 ods. 5 Ústavy Slovenskej republiky. Keďže priamo zakladá práva alebo povinnosti fyzických alebo právnických osôb, má v konkrétnych ustanoveniach zároveň podľa čl. 7 ods. 5 Ústavy Slovenskej republiky prednosť pred zákonmi SR. Po ukončení schvaľovacieho procesu si bude ministerstvo školstva, vedy, výskumu a športu následne plniť záväzky vyplývajúce z daného dokumentu. Vážené pani poslankyne, páni poslanci, ďakujem za vašu pozornosť a dovoľujem si vás požiadať o vyslovenie súhlasu s predkladanou zmluvou. No a na záver mi ešte dovoľte povedať aj také osobné konštatovanie, že toto je naozaj vynikajúca príležitosť, ktorej ovocie a výsledky môžeme vidieť napríklad v susednej Českej republike alebo Poľskej republike, ktorí sú v tomto naozaj kus popredu. Už dlhodobo sú členom, riadnym členom ESA spolupracujúcim. V týchto krajinách je množstvo špičkových firiem, ktoré sa rozvinuli možno zo startupov a dnes sú hlavnými dodávateľmi alebo veľkými dodávateľmi pre kozmický priemysel a ťahajú celú, celé hospodárstvo a technológiu tým správnym smerom, ktorý je aj teda veľmi ohľaduplný, dá sa povedať, voči energetickým zdrojom, životného prostrediu. A skutočne dáva vynikajúcu príležitosť pre rozvoj vedy, výskumu, vzdelávania a všetkého toho, čo leží na srdci nielen ministrovi školstva, ale verím, že celej republiky. Tak vás prosím o podporu tohto súhlasu s touto predkladanou zmluvou. Ďakujem za pozornosť.
Hrušovský, Pavol, podpredseda NR SR (2011-09-13):
Na vystúpenie pána podpredsedu vlády piati páni poslanci s faktickými poznámkami. Pán poslanec Martinák posledný. Pán poslanec Mikolaj.
Vaľová, Jana, poslankyňa NR SR (2015-11-11):
Ja tento príspevok možno poviem ako vážny, ale podaný veľmi vtipný, pretože prvé, čo ste pán Brocka povedali, je, že vás vždycky upozorní, že hovoríte od veci. Keď predsedajú iní predsedajúci, tak, vážne, vy hovoríte od veci, aj dneska hovoríte od veci. Ale keďže tu máte svojho straníckeho kolegu pána Figeľa, tak vás predsedajúci na to neupozornil. Neviem, či to bolo z politickej kolegiality alebo z toho, že ten rokovací poriadok trošku si ten váš kolega vysvetľuje po svojom. Proste ste si vyliali svoje srdce. Aké máte srdce, to neviem. Aký máte tlak, to ste tu porozprávali občanom. Potom ste rozprávali, a prídem aj k meritu veci, aký ste vy úžasný, ako predkladáte zákony, ako si ich sám píšete. Je také porekadlo, že keď ťa iní nepochvália, pochváľ sa sám. To vo vašom prípade platí. Ale teraz dôjdem k meritu zákona. Samozrejme, presúvame kvality a štandardy služieb, povedzme si, je to jeden obrovský balvan. A zareagujem aj na pána Mihála. Pán Mihál, máte stopercentnú pravdu, že keby sme my v roku 2008 (Reakcie z pléna.), keby sme my v roku 2008 neurobili sociálne služby, pán Poliačik, vás sa nič nepýtam... (Prerušenie vystúpenia predsedajúcim.)
M. Hort, podpredseda NR SR: (2006-10-20):
A teraz odovzdávam slovo predsedovi Národnej rady.
Kamenický, Ladislav, poslanec NR SR (2012-06-19):
Ďakujem za slovo. Vážená pani predsedajúca, vážené panie poslankyne, vážení páni poslanci, dovoľte mi aby som v zmysle zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpil k vládnemu návrhu zákona, ktorým sa dopĺňa zákon č. 483/2011 Z. z. o bankách a o zmene a o doplnení niektorých zákonov v znení neskorších predpisov (tlač 79), ako spravodajca výboru Národnej rady pre financie a rozpočet. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej pätnásť dní pred schôdzou Národnej rady, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel ho zaradil na rokovanie dnešnej schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku. Z hľadiska vecného zastávam stanovisko, že predložený návrh zákona rieši závažnú problematiku a je zrejmý aj jeho účel. Všeobecná časť dôvodovej správy obsahuje informáciu o jeho cieli a že je v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Jej osobitná časť obsahuje odôvodnenie jednotlivých ustanovení návrhu. V rozprave odporučím, aby podľa § 73 ods. 3 písm. c) zákona o rokovacom poriadku Národná rada Slovenskej republiky uvedený návrh zákona prerokovala v druhom čítaní. V súlade s rozhodnutím predsedu Národnej rady Slovenskej republiky č. 67 z 1. júna 2012 a podľa § 71 zákona o rokovacom poriadku navrhujem, aby návrh zákona prerokovali Výbor Národnej rady pre financie a rozpočet, Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby uvedený návrh prerokovali výbory do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pani predsedajúca, prosím, otvorte rozpravu k uvedenému návrhu zákona.
Jurinová, Erika, podpredsedníčka NR SR (2014-09-09):
Pán poslanec Kuffa.
Laššáková, Jana, podpredsedníčka NR SR (2013-09-11):
Pán poslanec, poprosím vás, rokujeme o vládnom návrhu zákona, nie o interpeláciách. Nech sa páči, pokračujte.
V. Mečiar, poslanec: (2003-10-23):
Prvá súvisí s voľbami do Európskeho parlamentu. Zákon, ktorý prijala táto Národná rada, nie je v súlade s Ústavou Slovenskej republiky. Čo chcete s tým robiť? Druhá otázka. Všeobecne demokratická požiadavka na referendum je, samozrejme, oprávnená a správna. Ale ak sa vyslovuje v tejto súvislosti a s týmto cieľom, pokiaľ ide o európsku zmluvu o ústave, či nejde o špekuláciu istých kruhov rukami voličov urobiť to, čo v skutočnosti nechcú povedať nahlas a nechcú prijatie európskej zmluvy o ústave. Ďakujem.
Laššáková, Jana, podpredsedníčka NR SR (2013-07-02):
Chce k rozprave zaujať stanovisko spravodajca? Nie. Prerušujem rokovanie o tomto bode programu. Budeme pokračovať prvým čítaním návrhu poslancov Viliama Novotného a Ľudovíta Kaníka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov. Návrh zákona je pod tlačou 578. Návrh na jeho pridelenie, na prerokovanie výborom je v rozhodnutí č. 555. Opäť dávam slovo poslancovi Viliamovi Novotnému, aby návrh zákona uviedol. Nech sa páči, pán poslanec. (Rokovanie o návrhu poslancov Národnej rady Slovenskej republiky Viliama Novotného a Ľudovíta Kaníka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 578.)
Hrnčiar, Andrej, podpredseda NR SR (2016-10-11):
Ďakujem. Dávam slovo spravodajkyni, ktorú určil navrhnutý gestorský výbor pre vzdelávanie, vedu, mládež a šport, poslankyni Kataríne Cséfalvayovej. Nech sa páči, pani poslankyňa.
Matovič, Igor, poslanec NR SR (2011-06-30):
Pán poslanec, nebudem sa vyjadrovať k celému vášmu prejavu, ale jedna, jediná veta ma tam teda dosť prekvapila a zarazila. Poprosil by som, aby ste sa ešte raz zamysleli. Doslova ste povedali, že reštituent mal len právo, nie povinnosť prebrať reštituovaný majetok. Zdá sa mi to doslova zvrátená myšlienka, ktorú ste vyslovili, lebo si neviem predstaviť, alebo pripadá mi to tak, ak by sa k vám do domu niekto nasťahoval a povedal by vám: Tu budem u vás bývať do smrti a ty máš iba právo sa rozhodnúť, či ma tu necháš alebo nie, ale nemáš povinnosť. Ako? Je to podľa mňa, zvrátené. Ešte raz hovorím, reštituent má len právo, nie povinnosť prebrať reštituovaný majetok. Raz to bol jeho majetok, tak on má právo.
Jarjabek, Dušan, poslanec NR SR (2017-04-07):
Ďakujem pekne za slovo. No je to krutá debata toto, dámy a páni, ale myslím, že zhodneme sa všetci normálni na tom, že ľudia, ktorí sú závislí na drogách, nepatria pred kamery. A deti, ktoré sú závislé na drogách, nepatria pred kamery dvakrát. Keď toto niekto zneužíva, keď dokonca ich ponúka drogami, keď dokonca im dáva úplatok za to, že hovoria alebo nehovoria, alebo za to, že hovoria niečo iné, ako hovorili včera, tak toto je svinstvo najväčšieho razenia. A toto by sme mali odsúdiť všetci, a nie sa tu zastávať menovite, konkrétne ľudí, ktorí to robia a ktorí boli prichytení kamerami, že to robia, a ktorí sa k tomu dokonca aj priznali. (Reakcie z pléna.) V súvislosti s tým povedal, čo povedal pán Erik Tomáš, pani Blahová, vy ste tu rozohrali jednu hru o vydieraní detí. Vy ste za to priamo zodpovedná a chcete z toho ťažiť politické body. To je to najväčšie svinstvo, najväčšie hnusobstvo toho, že ste schopná vy, ktorá sa tu naozaj tvárite cnostne, to je od vás bezcharakternosť najhrubšieho zrna. Z detí ťažiť politické body, ktorí sú takým spôsobom, takýmto spôsobom... (Reakcie z pléna a prerušenie vystúpenia predsedajúcim.)
Bihariová, Irena, poslankyňa NR SR (2024-01-17):
Ďakujem za slovo, pán predsedajúci. Ja keď som mala krátku vo svojom vstupe tiež poznámku k tejto transpozícii, tak som to okomentovala slovami, že to uráža intelekt. Ono totižto tam, kde dôvodová správa túto transpozíciu, alebo resp. túto, tento judikát spomína, tak za tým nasleduje veta: „Nakoľko je právna úprava trestov Slovenskej republiky na obdobnej úrovni, bolo by konanie súdu, Súdneho dvora EÚ proti SR bez urýchlenej zmeny trestnej politiky zrejme len otázkou blízkej budúcnosti.“ Čiže navodzuje stav, že nás by postihol taký istý osud ako Bulharsko. No, naozaj, že toto nie dobré ani ako vtip, pretože buď teda ide o zavádzanie alebo o hrubú neznalosť toho, ako to funguje. Ono totižto podľa čl. 83 Zmluvy o fungovaní Európskej únie, tak ten typ trestných činov, ktoré sú obsiahnuté v štvrtej a piatej hlave, nepodlieha nijakej nutnosti sa harmonizovať. Toto patrí do výlučnej pôsobnosti štátov. Tá smernica, ten čl. 49 ods. 3 Charty sa neuplatňuje na dané hlavy. To, čo Európsku komisiu zaujíma sú hlavné... hlavne tie trestné činy, kde prichádza k rôznym machináciám s prostriedkami z Európskej únie, a tam, naopak, hovorí, že bude veľmi teda nežiaduce, aby sa znižovali sankcie, pretože my už sme viazaní, my už sme viazaní smernicou, ktorá od nás požaduje, aby tresty za tieto trestné delikty boli účinné, vymáhateľné a tak ďalej. No a pokiaľ ide o tú samotnú, samotnú kvalitu verejnej diskusie alebo tej diskusie, ktorá prebieha tu, ja len pripomeniem tú kauzu známu, ktorú otvoril pán premiér ako watergate, kedy takisto označil ľudí zo štátnej správy, ktorí prišli do... na pôdu Európskej únie vraj haniť Slovenskú republiku a konfrontovali s faloš... (Prerušenie vystúpenia časomerom.)
Andrejuvová, Anna, poslankyňa NR SR (2021-06-30):
Ďakujem pekne. Ja už iba krátko. Ja by som sa, zabudla som to povedať v prejave, poďakovala všetkým zamestnancom Ústavu pamäti národa a celú koordináciu a pomoc pri tých návrhoch. Ďakujem.
P. Hrušovský, predseda NR SR: (2003-04-23):
Prvý v poradí je vládny návrh zákona, ktorým sa mení a dopĺňa zákon 200/1998, ktorý prerokúvame ako tlač 194. Prosím teraz z poverenia vlády Slovenskej republiky, aby predmetný návrh zákona uviedol a odôvodnil pán podpredseda vlády a minister financií. Nech sa páči, pán minister, máte slovo.
M. Hort, podpredseda NR SR: (2007-11-28):
S faktickými poznámkami na vystúpenie pána poslanca Farkasa sa hlási pán poslanec Podmanický, pani poslankyňa Klára Sárközy, pán poslanec Rafael Rafaj. Končím možnosť prihlásenia sa s faktickými poznámkami. Slovo má pán poslanec Podmanický. Nech sa páči.
J. Burian, poslanec: (2006-10-18):
Pán predseda, dajte hlasovať o tomto návrhu, prosím.
M. Hort, poslanec: (2002-07-10):
No a čo sa týka toho strachu, že dobrovoľná Horská služba nie je v zákone ošetrená tak, ako by byť mala, tak len jedno stanovisko prečítam: „Predložený návrh zákona vôbec nezasahuje do postavenia a činnosti jestvujúcich občianskych združení vrátane Dobrovoľného zboru Tatranskej horskej služby, ktoré aj po prijatí zákona môžu naďalej pôsobiť. Práve naopak, návrh zákona predpokladá nepretržitú súčinnosť novozriaďovanej Horskej záchrannej služby s inými subjektmi, ktorých predmetom činnosti je horská záchrana.“ Takže prosím aj ja ako spravodajca, aby ste tento návrh zákona so všetkými pozmeňujúcimi návrhmi, teda s tými, čo prišli z ústavnoprávneho výboru, aj s tými, čo som prečítal, ktoré vznikli u nás vo výbore, podporili. Ďakujem pekne. J. Migaš, predseda NR SR: Ďakujem, pán spravodajca. Panie poslankyne, páni poslanci, prerušujem rokovanie o tomto bode programu, budeme hlasovať po 17.00 hodine. Ďalšie rokovanie bude viesť podpredseda Národnej rady Béla Bugár.
Gröhling, Branislav, minister školstva, vedy, výskumu a športu SR (2020-11-05):
Ja ďakujem veľmi pekne.
Blanár, Juraj, podpredseda NR SR (2022-03-23):
Ďakujem, pán spravodajca. Otváram rozpravu, vážené pani poslankyne, páni poslanci, písomne sa nikto neprihlásil, takže môžete teraz sa prihlásiť ústne do rozpravy, ak máte záujem. Je tomu tak, uzatváram teda možnosť prihlásiť sa do rozpravy. Ako jediný v rozprave vystúpi pán spravodajca, ktorému udeľujem slovo. Nech sa páči
Laššáková, Jana, podpredsedníčka NR SR (2013-05-28):
Nech sa páči, pán poslanec Matovič.
Jurinová, Erika, podpredsedníčka NR SR (2014-11-10):
Ďakujem pekne. Ja zareagujem na časť, keď si hovoril o nomináciách. Hovoril si sám, že si sa málo dotkol samotných Piešťan. Mňa pri tej príležitosti napadlo, ba aj naozaj hovoril si aj o nejakých politických nomináciách, že takých ľudí ako v dozornej rade a v správnej rade, to znamená politických nominantov, máme na rôznych úradoch veľmi veľa. Napadá ma najbližšie možno Ústav pamäti národa, kde takisto nominanti, ktorých vždy nominuje politická garnitúra, ktorá je práve pri moci, teraz napr. spôsobuje takmer nefunkčnosť Ústavu pamäti národa. Je to podľa mňa škoda a opäť znak toho, čo od začiatku hovoríme, aj ako sme vstúpili do politiky, že nie je dobré politicky nominovať ľudí, ktorí sa vo veci nevyznajú. Ďakujem ti ináč za veľmi obšírne vysvetlenie pojmu korupcia, naozaj zo všetkých strán, a kiež by sme si z toho vedeli každý vybrať to, aby sme vedeli naozaj zhodnotiť stav dnešnej nielen politiky, ale aj dnešného verejného života, pretože som presvedčená o tom, že je pretkaný korupciou od začiatku do konca, bohužiaľ. Ďakujem pekne.
Ďuriš Nicholsonová, Lucia, podpredsedníčka NR SR (2016-10-27):
Pán poslanec Klus, nech sa páči s faktickou.
Vitteková, Anna, poslankyňa NR SR (2014-06-04):
Ďalej budeme hlasovať o pozmeňujúcom návrhu pána podpredsedu Národnej rady Figeľa.
Hort, Milan, podpredseda NR SR (2011-05-24):
Pán poslanec, napriek tomu, že ste porušili rokovací poriadok, vám chcem poďakovať za tú gratuláciu a bude to zapísané do rodinnej kroniky s tým ale, že to nie je vnuk, ale vnučka, a to aj napriek tomu, že tu preberáme takýto ťažký zákon. Ďalej s faktickou poznámkou pán poslanec Ľudovít Kaník. Nech sa páči.
Érsek, Árpád, minister dopravy a výstavby SR (2017-05-18):
Ďakujem. Vážený pán predseda, vážené pani poslankyne, a v mene ministra školstva, vedy, výskumu a športu, ktorého tiež zastupujem, vám ďakujem za položenú otázku. Dovoľte mi prečítať odpoveď pána ministra Plavčana. Vašej otázke, či sa môžu uchádzať o dotácie z Úradu vlády Slovenskej republiky na podporu športových aktivít v roku 2017 aj špeciálne základné školy, ktorých zriaďovateľmi sú okresné úrady, pretože školy majú iných zriaďovateľov ako VÚC či obec, vám môžem poskytnúť nasledovnú informáciu. Na webovej stránke Úradu vlády Slovenskej republiky je v tomto čase zverejnená výzva na predkladanie žiadostí o poskytnutie dotácie v programe Podpora rozvoja športu za rok 2017 s termínom predkladania žiadostí do 31. mája 2017. Žiadosti o poskytnutie dotácie v rámci tejto výzvy môžu predkladať na účely 1. výstavbu multifunkčných ihrísk s umelým trávnikom a mantinelmi, 2. výstavbu detských ihrísk, 3. výmenu umelého trávnika v multifunkčnom ihrisku, nákup športovej výbavy. Oprávnení žiadatelia na predkladanie žiadostí o dotáciu podľa výzvy sú uvedení osobitne pri každom účele výzvy. Sú to najmä obce, vyšší územný celok, registrovaná cirkev alebo náboženská spoločnosť, záujmové združenie právnických osôb, občianske združenie, nadácia, nezisková organizácia, rozpočtová alebo príspevková organizácia, ktorej zriaďovateľom je vyšší územný celok alebo obec, pričom takejto organizácii bude dotácia poskytnutá prostredníctvom zriaďovateľa. Bližšie informácie oprávnených žiadateľov o poskytnutie dotácie podľa jednotlivých účelov výzvy, prípadne o ďalších podmienkach poskytnutia dotácie na športové aktivity z Úradu vlády Slovenskej republiky vám môže poskytnúť kancelária splnomocnenca vlády Slovenskej republiky pre mládež a šport. Výzva je zverejňovaná na webovom sídle útvarov vlády Slovenskej republiky. Vážený pán predsedajúci, skončil som. Ďakujem.
Bugár, Béla, podpredseda NR SR (2016-10-20):
Vážené panie poslankyne, páni poslanci, budeme pokračovať. Predtým ešte procedurálny návrh pán poslanec Madej.
Paška, Pavol, predseda NR SR (2012-10-25):
Pán poslanec Záhumenský do rozpravy.
Kmec, Stanislav, poslanec NR SR (2019-09-19):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru a Výboru Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní.
Kažimír, Peter, podpredseda vlády a minister financií SR (2018-12-04):
Ďakujem. Dovoľte mi teda ešte na, na záver povedať k tomuto bodu toľkoto, že, ak si dobre pamätám, minulý rok bola dvojhodinová rozprava k výsledku hospodárenia za rok 2016 kvôli spomínanému rozdielu 1,8 verzus 2,2. Som naozaj rád, že, že dnes môžem pred vás predstúpiť naozaj s výbornými výsledkami za rok 2017, a ktoré sme naozaj čestne dosiahli proste vo fér súboji (povedané so smiechom) s podmienkami, ktoré sú teda sú naozaj pre nás priaznivé. Možno je škoda, že takýto výsledok nie je potom konfrontovaný alebo doložený všetkými tými trúchlivými rečami pri návrhu rozpočtu napríklad na rok 2017, to znamená z rozpravy roku 2016 z decembra, z prvého novembra-decembra. Tam bolo vidieť, aké, aký, aké pesimistické pohľady majú niektoré aj vážené a relevantné medzinárodné inštitúcie, domáce inštitúcie obsadené váženými ľuďmi alebo, alebo aj vážená opozícia verzus realita. Niekedy to vyjde tak, niekedy onak. V tomto je život fér. Keďže je to posledný môj bod k tomuto roku, tak mi dovoľte sa v podstate poďakovať za možnosť s vami spolupracovať v tomto kalendárnom roku. Bolo mi cťou. Prajem vám šťastné a krásne a biele Vianoce a veľa peňazí. Ďakujem. (Potlesk.)
Bugár, Béla, podpredseda NR SR (2011-04-06):
Pán poslanec Švantner.
Hlina, Alojz, poslanec NR SR (2014-06-25):
Ďakujem veľmi pekne, pán predsedajúci. Dávam procedurálny návrh, aby sme body programu 23, 24, 25, ktoré by mal prezentovať pán minister zahraničných vecí, preložili, nakoľko nie je prítomný, a naozaj považujem za dôležité, aby bol účastný. Čiže navrhujem, aby sme ich preložili na iný termín. Ďakujem.
Mizík, Stanislav, poslanec NR SR (2017-09-19):
Ďakujem za slovo. Pán Osuský, na začiatku ste hovoril o demokracii u nás. Na rozdiel od vás si myslím, že u nás je pseudodemokracia, vládne tu oligarchia a tretí sektor. Potom ste hovoril o náckoch. No, splnila sa predpoveď, že najväčší fašisti budúcnosti budú antifašisti. Keď si predstavím nácka, tak ste to vy. Ste bitkár, bijete novinárov, máte rázne vystupovanie, uniforma by vám sekla, poprípade by vám sekla aj uniforma českého četníka a hor sa strieľať robotníkov do Volkswagenu, keď štrajkujú. Ďakujem za slovo.
Kaščáková, Renáta, poslankyňa NR SR (2017-05-10):
Len poviem, že mi je až ľúto, že tento zákon, teda návrh pozmeňujúci sme nepodali my, ale teda určite sa prikloníme k jeho schváleniu. Pretože naozaj, teda je to komplex problémov, kde teda ide možno až o daňový systém. Buď teda štát... (Prerušenie vystúpenia predsedajúcim.)
Sulík, Richard, predseda NR SR (2011-06-30):
Procedurálny návrh vás poprosím!
Grendel, Gábor, podpredseda NR SR (2020-07-10):
Posledná faktická poznámka, pán poslanec Ďurica.
B. Bugár, podpredseda NR SR: (2004-02-03):
Dávam slovo spoločnému spravodajcovi z ústavnoprávneho výboru poslancovi Róbertovi Madejovi, aby informoval Národnú radu o výsledku prerokovania tohto návrhu v jednotlivých výboroch. Nech sa páči, pán poslanec.
Bugár, Béla, podpredseda NR SR (2010-10-12):
Na faktické poznámky, nech sa páči, pán poslanec Petrák, môžte teraz reagovať.
Kvorka, Ján, poslanec NR SR (2017-12-06):
Ďakujem pekne za slovo, pán predsedajúci. Hovorím k pánovi predsedovi vlády. Viete, pán predseda, ono veľmi ťažko sa počúva pravda. A ja som sa pozorne pozeral tuná po týchto kolegoch z opozície, keď ste hovoril tú pravdu, ktorá jednoducho pravdou je a nedá sa odvrátiť, ako sa títo ľudia tvárili. Tvárili sa kadejako inak, len nie tak, ako by sa mal tváriť človek, ktorý neklame, necigáni a ktorý jednoducho to myslí aj s touto sieňou, aj so všeckými, ktorí sa tu nachádzame, úctivo a tak, ako je potrebné. Ale chcem sa prihovoriť na základe toho, že vy ste sa prihovoril tuná aj celému národu, že tí ľudia jednoduchí, ktorí budú mať možnosť pozerať toto zasadnutie tohto parlamentu, ktorí si budú môcť urobiť názor, či sú to už robotníci, či sú to jednoduchí ľudia, či sú to dôchodcovia, skupina ľudí, ktorá krúti hlavou nad tým, čo tu opozícia stvára a čo tu vykazuje. A kladú si otázku, prečo sa toto deje a čo sa to robí. No tak treba, aby vy, ktorí toto budete pozerať, aby ste počuli, je to z jednoduchého dôvodu: je to nenažratosť po vládnutí opozície. Nevie sa dočkať, kedy by sa mohla dostať ku korytu a potom budete vyzerať aj vy jednoducho, ľudia, tak, ako vyzeráme my teraz v tomto prípade v očiach ich. Čiže veľmi dobre si rozmyslite, komu máte veriť, na koho dáte a koho máte odsúdiť.
Jurinová, Erika, podpredsedníčka NR SR (2015-11-24):
Ďakujem, pán poslanec. Otváram rozpravu. Nedostala som písomnú prihlášku do rozpravy. Chce sa niekto do rozpravy prihlásiť ústne? Nik sa nehlási do rozpravy ústne. Končím možnosť prihlásiť sa do rozpravy ústne. Vyhlasujem rozpravu za skončenú. Opäť, pán navrhovateľ, chcete sa vyjadriť? (Reakcia navrhovateľa.) Pán spravodajca? (Reakcia spravodajcu.) Takisto nie. Prerušujem rokovanie o tomto bode programu. Budeme rokovať v druhom čítaní o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 1780, spoločná správa výborov má tlač 1780a. Opäť dávam slovo pánovi ministrovi zdravotníctva Viliamovi Čislákovi, aby vládny návrh zákona odôvodnil.
Ľ. Jahnátek, minister hospodárstva SR: (2007-09-20):
Čo sa týka vašej druhej otázky, otázky financovania, táto stratégia je viac v tejto podobe o bilancii potrieb a viac, ja som to včera nazval v televízii, o fyzike. Samozrejme, veľmi dôležitým aspektom toho je otázka financovania, otázka nejakého štrukturálneho zaradenia. My, samozrejme, pokračujeme a spracúvame práve teraz návrh nejakého modelu, ako organizačne začleniť tieto nové energetické projekty v štruktúre riadenia v rámci Slovenska a s tým je spojená aj otázka financovania. Vzhľadom na to, že tam sú dlhodobé ciele a euro je kritické z hľadiska roku 2008, myslím si, že tu k priamemu ohrozeniu v tomto momente nepríde vzhľadom na to, že projekty, ktoré prebiehajú v tomto období, sú už finančne kryté a sú zahrnuté aj v bilancii, ktorá by mala vplývať na výšku deficitu alebo iné ukazovatele, ktoré súvisia s plnením maastrichtských kritérií. Aké bude financovanie, skutočne ukáže tá naša štúdia. Je veľký predpoklad, že tam dôjde ku kombinácii súkromného a verejného sektora a, samozrejme, využijú sa aj zdroje z bankových inštitúcií, zo Svetovej banky, štát takisto môže, takisto má x-možností, ako realizovať nejaké zdroje bez toho, aby reálne vplývali na deficit štátneho rozpočtu. Ale toto všetko by som rád prezentoval až vtedy, keď to budeme mať skutočne zhrnuté. Zatiaľ sú to len také prvé nekompletné názory, ako to asi chceme riešiť.
Zmajkovičová, Renáta, podpredsedníčka NR SR (2014-03-26):
Dávam slovo spravodajcovi, ktorého určil navrhnutý gestorský ústavnoprávny výbor, poslancovi Miroslavovi Kadúcovi. Nech sa páči. Áno, tlač 919.
Dubovcová, Jana, verejná ochrankyňa práv (2017-03-22):
Ďakujem pekne všetkým poslancom, ktorí vystúpili v rozprave a aj tým, ktorí mali faktické poznámky k tomu, čo tu odznelo. Chcela by som sa poďakovať aj tým poslancom, ktorí mi ďakovali vo svojich vystúpeniach, aj tým, ktorí povedali, že som ich nesklamala, keď zdvihli za mňa ruku a volili ma za verejnú ochrankyňu práv. Ja som veľmi rada. Zobrala som a beriem postavenie verejného ochrancu práv vážne. Je to jeden z najvyšších ústavných činiteľov Slovenskej republiky, takže jeho úlohy určuje ústava a preto by každý ich mal plniť. K vzťahu... (Prerušenie vystúpenia predsedajúcim.)
Paška, Pavol, predseda NR SR (2014-09-18):
Ďakujem pekne. Pán poslanec Hraško.
Vážny, Ľubomír, poslanec NR SR (2021-10-26):
Ďakujem. Pán Sulík, už to svedčí o vašej arogancii a neodbornosti, že vyzývate nás, aby ste mohli reagova..., aby sme reagovali na vás a pritom ani tu neprídete. A určite fyziologická prestávka je, trvá kratšie ako tých 10-15 minút, za ktoré ste tu už nie. A teraz k veci. Používate vo svojom vystúpení alebo použili ste vo svojom vystúpení výrazy dohľadať, dokopy nič o tom neviete, aké boli fakty. Tak teraz zase ste použili meškanie diaľnice o 10 až 11 rokov, čo sa mňa osobne dotklo, a preto vás vyzývam, môžte si to dohľadať, naozaj dokopy o tom nič neviete. A aké boli fakty, to si ozaj dohľadajte. V praxi to znamená to, že bol pripravený z úrovne ministerstva dopravy, ktoré som v tom čase riadil, veľmi zložitý náročný významný PPP projekt na výstavbu diaľnic, cez formu public-private partnership s tým, že tam bol extrémny vplyv, extrémny vplyv znamenal svetovú hospodársku a finančnú krízu, ktorá zastavila banky, a predĺžil sa proces, až ten proces uchopil minister Figeľ alebo exminister Figeľ, ktorý úspešne expiroval, kde ten projekt „úspešne expiroval“ a celý projekt zrušil, čo bola obrovská škoda, pretože naozaj platí, že dnes sa tie diaľnice stavajú za úplne iné ceny, ako boli vtedy predkontrahované. Takže toto bol externý vplyv, ktorý sme nemali možnosť ovplyvniť na rozdiel od Expa v Dubaji, čo bol interný vplyv, lebo vy ste zazmluvnili nejakú zmluvu, ktorá meškala. To je, to je nonsens, čo sa tu deje a vy tu ešte obhajujete, že to bolo pár dní. Takže to je úroveň naozaj poľnej myši, čo tu teraz predvádzate. A vy voláte po odbornosti a pritom s ľahkosťou používate neodbornosť voči iným. Toľko z mojej strany. A ešte jedna poznámka. PPP projekt druhý balík dostal svetovú cenu za najlepší projekt v roku 2010. Tú cenu vám môžem ukázať takisto, ako vy neukážete maturit... (Prerušenie vystúpenia časomerom.)
Laurenčík, Milan, podpredseda NR SR (2021-09-17):
Na faktické poznámky bude teraz reagovať pán poslanec Jaroslav Karahuta, nech sa páči.
Vaľová, Jana, poslankyňa NR SR (2011-09-14):
Môžem ja?
Brocka, Július, poslanec NR SR (2015-11-27):
Dajte, prosím, hlasovať, že Národná rada prerokuje návrh zákona v druhom čítaní.
Janiš, Stanislav, poslanec NR SR (2011-09-14):
Pristúpime k hlasovaniu o návrhu z rozpravy. Budeme hlasovať o pozmeňujúcom návrhu, ktorý predložil za skupinu poslancov pán kolega Dostál.
Laššáková, Jana, podpredsedníčka NR SR (2014-05-30):
Pani poslankyňa Mezenská.